smcproject/ml-wiki-sentences huggingface dataset:
നർമ്മം കലർന്ന അധികാരഭാവത്തിലുള്ള ശകാരമാണ് ചില കത്തുകളിൽ.
599ൽ സാർഡീനിയയിൽ കാഗ്ലിയാരിയിലെ വൃദ്ധനായ മെത്രാന്റെ അനീതിയെ വിമർശിച്ച് അയച്ച കത്തിലെ ഒരു ഭാഗം ഇങ്ങനെയായിരുന്നു: "ഒരു ഞായറാഴ്ച വിശുദ്ധകുർബ്ബാന അർപ്പിക്കുന്നതിനു മുൻപ് താങ്കൾ, ഈ കത്തുമായി വരുന്ന മനുഷ്യന്റെ പറമ്പിലെ വിളവ് ഉഴുതുമറിച്ചു എന്ന് ഞാൻ  കേട്ടിരിക്കുന്നു....കുർബ്ബാന ചൊല്ലിക്കഴിഞ്ഞ് ആ പറമ്പിന്റെ അതിരുകൾ പിഴുതുമാറ്റാനും താങ്കൾ മടിച്ചില്ല.....എന്നിട്ടും താങ്കളുടെ നരച്ച തലയെ ഞാൻ വെറുതേവിടുന്നുവെന്നോർത്ത്, ഇത്തരം വേണ്ടാധീനങ്ങളിലും പെരുമാറ്റദൂഷ്യത്തിലും നിന്ന് വിട്ടുനിൽക്കാൻ ശ്രദ്ധിക്കുക."
ഡാൽമേഷ്യയിലെ ദേശാധികാരിക്കെഴുതിയ കത്തിൽ ഇങ്ങനെ വായിക്കാം: "ദൈവത്തിനോ മനുഷ്യർക്കോ നിന്നിൽ എന്തു നന്മയാണ് കാണാൻ കഴിയുകയെന്ന് എനിക്ക് മനസ്സിലാകുന്നില്ല.....എന്നെ പ്രീതിപ്പെടുത്താൻ ശ്രമിക്കുന്നതിനു പകരം പൂർണ്ണഹൃദയത്തോടും ആത്മാവോടും കണ്ണീരോടും കൂടെ, രക്ഷകനായ കർത്താവിന്റെ മുൻപിൽ നിന്റെ ചെയ്തികൾക്ക് സമാധാനം പറയാൻ ശ്രമിക്കുകയാണ് വേണ്ടത്."
അഴിമതിക്കാരും അലസന്മാരുമായ പുരോഹിതശ്രേഷ്ഠന്മാർക്കും ഭരണാധികാരികൾക്കും മയമില്ലാത്ത ഭാഷയിൽ എഴുതിയ അദ്ദേഹം, ആകുലതകളുമായി തന്നെ സമീപിച്ചവർക്കെഴുതിയ കത്തുകൾ ദയയുടെ മുത്തുകളാണ്.
സഭയുടെ വക ഭൂമിയിൽ ചൂഷണത്തിനു വിധേയയായ ഒരു കർഷകനും, സന്യാസാവസ്ഥയിൽ പ്രവേശിക്കാൻ ആഗ്രഹം പ്രകടിപ്പിച്ച ഒരടിമപ്പെണ്ണിനും, സ്വന്തം പാപങ്ങളെക്കുറിച്ച് ആകുലപ്പെട്ടിരുന്ന ഒരു പ്രഭുവനിതയ്ക്കും എല്ലാം അദ്ദേഹം എഴുതിയത് ആശ്വാസത്തിന്റെ വചനങ്ങളായിരുന്നു.
മറ്റു രചനകൾ ദൈവപ്രചോദിതനായി എഴുതുന്ന ഗ്രിഗോറിയോസ്- "സമ്പൂജ്യനായ" ബീഡിന്റെ പേരിൽ അറിയപ്പെടുന്ന ഈ ചിത്രത്തിൽ, ഗ്രിഗോറിയോസിന്റെ വലത്തെ ചെവിയോടുചേർന്ന് ദൈവാത്മാവിന്റെ പ്രതീകമായ പ്രാവിനെ ചിതീകരിച്ചിരിക്കുന്നു
മാർപ്പാപ്പയായിത്തീർന്ന ഉടനെ ഗ്രിഗോറിയോസ് "മെത്രാന്മാർക്കുള്ള ഒരു വഴികാട്ടി" പ്രസിദ്ധീകരിച്ചു.
താൻ നേതൃത്വം കൊടുക്കുന്ന ജനങ്ങളുടെ ആത്മീയവൈദ്യൻ എന്ന സ്ഥാനമാണ് ഈ കൃതിയിൽ അദ്ദേഹം മെത്രാന്മാർക്ക് കല്പിച്ചത്.
നൂറ്റാണ്ടുകളോളം പാശ്ചാത്യലോകത്ത്, ക്രിസ്തീയവൈദികമേലദ്ധ്യാക്ഷന്മാരുടെ "പാഠപുസ്തകം" എന്ന സ്ഥാനം ഈ കൃതി നിലനിർത്തി.
"സംഭാഷണങ്ങൾ"(Dialogues) എന്ന കൃതി വിശുദ്ധന്മാരുമായി ബന്ധപ്പെട്ട അത്ഭുതകഥകളും വെളിപാടുകളും പ്രവചനങ്ങളും ചരിത്രകഥകളെന്ന രൂപത്തിൽ അവതരിപ്പിക്കുന്നു.
മദ്ധ്യകാലഭാവനയെ എന്തെന്നില്ലാതെ സ്വാധീനിച്ച ഒരു രചനയാണിത്.
പാശ്ചാത്യലോകത്ത് ക്രൈസ്തവസന്യാസത്തിന്റെ പ്രാരംഭകനായിരുന്ന ബെനഡിക്റ്റിൻ്റെ ജീവചരിത്രം ഈ കൃതിയുടെ ഭാഗമാണ്.
അവിശ്വനീയമായ കല്പിതകഥകളെ ബെനഡിക്ടിന്റെ ജീവിതത്തിലെ യഥാർത്ഥ സംഭവങ്ങളുമായി കൂട്ടിക്കുഴയ്ക്കുന്ന ആരാധാനാഭാവത്തിലുള്ള രചനായാണിത്.
ഗ്രിഗോറിയോസിന്റെ മറ്റൊരു രചനയുടെ വിഷയം ബൈബിളിലെ ഇയ്യോബിന്റെ കഥയാണ്.
ആ കഥയിലെ സംഭവങ്ങളെ അക്ഷരാർത്ഥത്തിൽ എടുക്കുന്ന ഈ കൃതി, അതിൽ പ്രതീകാത്മകമായ അർത്ഥം കണ്ടെത്താനും ശ്രമിക്കുന്നു.
ഗ്രിഗോറിയോസിന്റെ രചനകളെക്കുറിച്ച് ചരിത്രകാരനായ വിൽ ഡുറാന്റ് ഇങ്ങനെ അഭിപ്രയപ്പെട്ടിട്ടുണ്ട്: “ ഗ്രിഗോറിയോസ് ആഗസ്തീനോസിനെപ്പോലെ ദാർശനിക-ദൈവശാസ്ത്രജ്ഞനോ ജെറോമിനെപ്പോലെ പ്രഗല്ഭനായ ശൈലീവല്ലഭനോ ഒന്നും ആയിരുന്നില്ല. എന്നിട്ടും മദ്ധ്യകാലമനസ്സിനെ ആഴമായി സ്വാധീനിക്കുകയും പ്രതിഫലിപ്പിക്കുകയും ചെയ്ത അദ്ദേഹവുമായുള്ള താരതമ്യത്തിൽ ആഗസ്തീനോസും ജെറോമും പഴഞ്ചന്മാരായി കാണപ്പെടുന്നു. ഗ്രിഗോറിയോസ് അവശേഷിപ്പിച്ചുപോയ ജനകീയ ദൈവശാസ്ത്രരചനകളിലെ അസംബന്ധങ്ങളുടെ നിറവ് കാണുന്നവർ, ഒരു ഭരണാധികാരിയെന്ന നിലയിൽ വലിയ പ്രാഗല്ഭ്യം കാട്ടിയ അദ്ദേഹം ഇതൊക്കെ വിശ്വാസത്തോടെ എഴുതിയതാണോ അതോ ലളിത-മനസ്കരായ പാപാത്മാക്കൾക്ക് വിശ്വസിക്കാൻ പറ്റിയതെന്ന് തോന്നിയവ എഴുതി വച്ചതാണോ എന്ന് സംശയിക്കും. ”
നുറുങ്ങുകൾ മാർപ്പാപ്പയായിരിക്കെ തന്റെ കൊട്ടാരത്തിനു മുൻപിൽ എത്തിനോക്കിയ ഒരു കുരങ്ങുകളിക്കാരനെ ഗ്രിഗോറിയോസ് അകത്തു വിളിച്ച് ഭക്ഷണപാനീയങ്ങൾ കൊടുത്തു സൽക്കരിച്ചയച്ചു.
മതനിരപേക്ഷമായ അറിവിനെ സംശയത്തോടെ വീക്ഷിച്ച ഗ്രിഗോറിയോസ്, ഫ്രാൻസിൽ വിയെന്നെയിലെ മെത്രാനായിരുന്ന ഡെസിഡേറിയസിന് എഴുതിയ കത്തിലെ ഒരു നിരീക്ഷണം ഇതായിരുന്നു: "നിങ്ങൾക്കിടയിൽ ചിലർ ആർക്കൊക്കെയോ വ്യാകരണം വിശദീകരിച്ചു കൊടുക്കുന്നത് പതിവാക്കിയെന്ന കേൾവി നമ്മുടെ ചെവിയിൽ എത്തിയിരിക്കുന്നുവെന്ന് പറയേണ്ടി വന്നതിൽ ലജ്ജിക്കുന്നു. ഇത് നമുക്ക് വല്ലാത്ത ആശങ്കയ്ക്കും വ്യസനത്തിനും കാരണമായിരിക്കുന്നു. ജൂപ്പിറ്റർ ദേവൻ വാഴ്ത്തപ്പെടുന്നിടത്ത് യേശുവിന്റെ പുകഴ്ച കേൾക്കുക അസാദ്ധ്യമാകയാൽ.....ഇതിനെക്കുറിച്ച് ഗൗരവമായി അന്വേഷിച്ച് സത്യാവസ്ഥ കണ്ടെത്തേണ്ടിയിരിക്കുന്നു."
ഗ്രിഗോറിയോസിന്റെ അമ്മ സിൽവിയായും, പിതൃസഹോദരിമാരായ തർസില്ലാ, എമിലിയാന എന്നിവരും കത്തോലിക്കാ സഭയിലെ വിശുദ്ധരാണ്.
വിശുദ്ധർക്കിടയിൽ വളർന്ന വിശുദ്ധനെന്ന് അദ്ദേഹം വിശേഷിപ്പിക്കപ്പെട്ടിട്ടുണ്ട്.
ഗ്രീക്ക് സംസാരിക്കുന്ന കോൺസ്റ്റാന്റിനോപ്പിളിൽ മാർപ്പാപ്പയുടെ പ്രതിനിധിയായി ആറു വർഷം കഴിച്ചിട്ടും ഗ്രിഗോറിയോസിന് ഗ്രീക്ക് ഭാഷ വഴങ്ങിയില്ല.
സുവിശേഷപ്രചരണത്തിന് ഇംഗ്ലണ്ടിലേയ്ക്ക് പോകാനിറങ്ങിയ ഗ്രിഗോറിയോസ് തിരികെ പോരാനിടയായത്, വഴിക്ക് അദ്ദേഹം വായിച്ചുകൊണ്ടിരുന്ന വേദപുസ്തകത്തിൽ ഒരു വെട്ടുക്കിളി(Locust) വന്നു വീണതു മൂലമാണത്രെ.
അപ്പോൾ അദ്ദേഹം അറിയാതെ ലത്തിനിൽ locusta എന്നു വിളിച്ചുപറഞ്ഞുപോയി.
ആ വാക്ക് മുറിച്ച് "locus sta" എന്നാക്കിയാൽ "നിൽക്കുന്നിത്ത് തുടരുക" എന്നു അർത്ഥമാകും.
അത് ഒരു ദൈവികസന്ദേശമായി കണ്ട അദ്ദേഹം റോമിലെ ജനങ്ങളുടെ ആഗ്രഹത്തെ മാനിച്ച് മടങ്ങിപ്പോന്നത്രെ.
അവലംബം 1 2 3 ക്രിസ്തുമതത്തിന്റെ ചരിത്രം, കെന്നത്ത് സ്കോട്ട് ലാറ്റൂറെറ്റ് (പുറങ്ങൾ 337-41) ↑ ജെ. ആൻഡ്രൂ എക്കോണമൗ.
ബൈസാന്തിയ റോമും ഗ്രീക്ക് മാർപ്പാപ്പമാരും: ഗ്രിഗറി മുതൽ സക്കറിയാ വരെയുള്ളവരുടെ കാലത്ത്(590-572), റോമിന്റെയും മാർപ്പാപ്പാസ്ഥാനത്തിന്റേയും മേലുള്ള പൗരസ്ത്യ സ്വാധീനം - ലെക്സിങ്ങ്ടൻ ബുക്ക്സ്.
↑ ↑ ↑ 1 2 3 4 മഹാനായ ഗ്രിഗോറിയോസ്, കത്തോലിക്കാ വിജ്ഞാനകോശം 1 2 3 4 5 പാശ്ചാത്യ തത്ത്വചിന്തയുടെ ചരിത്രം, ബെർട്രാൻഡ് റസ്സൽ(പുറങ്ങൾ 381-87) 1 2 3 4 5 6 വിശ്വാസത്തിന്റെ യുഗം, സംസ്കാരത്തിന്റെ കഥ നാലാം ഭാഗം, വിൽ ഡുറാന്റ്(പുറങ്ങൾ 519-524) 1 2 ബീഡ് : ആംഗലജനതയുടെ സഭാചരിത്രം രണ്ടാം ഭാഗം ഒന്നാം അദ്ധ്യായം
ഗ്രിഗോറിയോസ് അബ്ദൽ ജലീൽ
പതിനേഴാം നൂറ്റാണ്ടിലെ സുറിയാനി ഓർത്തഡോക്സ് സഭയുടെ ജെറുസലേം മെത്രാപ്പോലീത്ത ആയിരുന്നു ഗ്രിഗോറിയോസ് അബ്ദുൽ ജലീൽ അഥവാ ഗ്രിഗോറിയോസ് അബ്ദൽ ഗലീൽ .
1665ൽ മലബാറിലേക്ക് ഇദ്ദേഹം നടത്തിയ യാത്രയും മാർത്തോമാ നസ്രാണികളുടെ ഇടയിലെ പുത്തങ്കൂർ വിഭാഗത്തിൽ ഇദ്ദേഹത്തിന് ലഭിച്ച സ്വീകാര്യതയും ഇന്ത്യയിൽ സുറിയാനി ഓർത്തഡോക്സ് ദൈവശാസ്ത്രവും ആരാധനാക്രമവും വേര് പാകുന്നതിന് നാന്ദി കുറിച്ചു.
മലങ്കര യാക്കോബായ സുറിയാനി ഓർത്തഡോക്സ് സഭയുടെ രൂപീകരണത്തിന് ഇത് കാരണമായി.
ജീവചരിത്രം ഗ്രിഗോറിയോസ് അബ്ദുൽ ജലീലിന്റെ കബറിടം
ഒട്ടോമൻ തുർക്കിയിലെ മൊസൂളിലാണ് അബ്ദൽ ജലീൽ ജനിച്ചത്.
1653ൽ തുർക്കിയിലെ അമീദ് (ദിയാർബക്കിർ) രൂപതയുടെ മെത്രാപ്പോലീത്തയായി അദ്ദേഹത്തെ പാത്രിയാർക്കീസ് ഇഗ്നാത്തിയോസ് ശെമവൂൻ നിയമിച്ചു.
1664ൽ ഗ്രിഗോറിയോസ് എന്ന സ്ഥാനപ്പേരിൽ ജറുസലേമിലെ മെത്രാപ്പോലീത്തയായി ഉയർത്തപ്പെട്ടു.
മലങ്കര നസ്രാണി സമൂഹത്തിന്റെ അർക്കദിയാക്കോൻ തോമാ ഒന്നാമന്റെ അപേക്ഷ പ്രകാരം 1665ൽ അദ്ദേഹം ഇന്ത്യയിലേക്ക് വന്നു.
സുറിയാനി ഓർത്തഡോക്സ് സഭയുടെ പാത്രിയാർക്കീസ് ഇഗ്നാത്തിയോസ് അബ്ദുൽ മസിഹ് ഒന്നാമന്റെ പ്രതിനിധിയായി മലബാറിൽ എത്തിച്ചേർന്ന ഇദ്ദേഹം അർക്കദിയാക്കോനെ മെത്രാനായി വാഴിക്കുകയും തോമാ ഒന്നാമന്റെ നേതൃത്വം അംഗീകരിച്ചിരുന്ന മാർത്തോമാ നസ്രാണികളെ സുറിയാനി ഓർത്തഡോക്സ് സഭയുമായി ബന്ധത്തിൽ എത്തിക്കുന്നതിൽ പ്രധാന പങ്കു വഹിക്കുകയും ചെയ്തു.
ഈ സംഭവത്തിനുശേഷം കാലക്രമേണ ഈ വിഭാഗം സുറിയാനി ഓർത്തഡോക്സ് അഥവാ യാക്കോബായ ദൈവശാസ്ത്രവും ആരാധനാക്രമവും സ്വീകരിക്കുകയും പുത്തങ്കൂറ്റുകാർ എന്നറിയപ്പെടുകയും ചെയ്തു.
1681ൽ മരണപ്പെട്ട ഇദ്ദേഹത്തിന്റെ ഭൗതികദേഹം വടക്കൻ പറവൂരിലെ മാർ തോമാ ചെറിയപള്ളിയിൽ സംസ്‌കരിച്ചിരിക്കുന്നു.
2000 ഏപ്രിൽ 4ന് സുറിയാനി ഓർത്തഡോക്സ് സഭയുടെ പരമാധ്യക്ഷൻ ഇഗ്നാത്തിയോസ് സാഖാ പ്രഥമൻ പാത്രിയർക്കീസ് മാർ ഗ്രിഗോറിയോസ് അബ്ദൽ ജലീലിനെ വിശുദ്ധനായി പ്രഖ്യാപിച്ചു.
അവലംബം ↑ Brock, Sebastian P. (2011).
"Thomas Christians".
In Sebastian P. Brock; Aaron M. Butts; George A. Kiraz; Lucas Van Rompay (eds.).
Gorgias Encyclopedic Dictionary of the Syriac Heritage https://gedsh.bethmardutho.org/Thomas-Christians ↑ ↑ ↑ 1 2 ↑
ഗ്രിഗോറിയോസ് മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Gregory ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റോമൻ കത്തോലിക്കാ സഭയിലെ പതിനാറ് മാർപ്പാപ്പമാരും രണ്ട് പാപ്പാവിരുദ്ധപാപ്പാമാരും ഗ്രിഗോറിയോസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ഗ്രിഗോറിയോസ് ഒന്നാമൻ മാർപ്പാപ്പ (590–604), ശ്രേഷ്ഠനായ ഗ്രിഗറി എന്നറിയപ്പെടുന്നു ഗ്രിഗോറിയോസ് രണ്ടാമൻ മാർപ്പാപ്പ (715–731) ഗ്രിഗോറിയോസ് മൂന്നാമൻ മാർപ്പാപ്പ (731–741) ഗ്രിഗോറിയോസ് നാലാമൻ മാർപ്പാപ്പ (827–844) ഗ്രിഗോറിയോസ് അഞ്ചാമൻ മാർപ്പാപ്പ (996–999) ഗ്രിഗോറിയോസ് ആറാമൻ മാർപ്പാപ്പ (1045–1046) ഗ്രിഗോറിയോസ് ആറാമൻ പാപ്പാവിരുദ്ധപാപ്പ ഗ്രിഗോറിയോസ് ഏഴാമൻ മാർപ്പാപ്പ (1073–1085), ഹിൽഡെബ്രാൻഡ് ഗ്രിഗോറിയോസ് എട്ടാമൻ മാർപ്പാപ്പ (1187) ഗ്രിഗോറിയോസ് എട്ടാമൻ പാപ്പാവിരുദ്ധപാപ്പ ഗ്രിഗോറിയോസ് ഒൻപതാമൻ മാർപ്പാപ്പ (1227–1241) ഗ്രിഗോറിയോസ് പത്താമൻ മാർപ്പാപ്പ (1271–1276) ഗ്രിഗോറിയോസ് പതിനൊന്നാമൻ മാർപ്പാപ്പ (1370–1378) ഗ്രിഗോറിയോസ് പന്ത്രണ്ടാമൻ മാർപ്പാപ്പ (1406–1415) ഗ്രിഗോറിയോസ് പതിമൂന്നാമൻ മാർപ്പാപ്പ (1572–1585), ഗ്രിഗോറിയൻ കലണ്ടറിനു തുടക്കമിട്ടത് ഇദ്ദേഹമാണ് ഗ്രിഗോറിയോസ് പതിനാലാമൻ മാർപ്പാപ്പ (1590–1591) ഗ്രിഗോറിയോസ് പതിനഞ്ചാമൻ മാർപ്പാപ്പ (1621–1623) ഗ്രിഗോറിയോസ് പതിനാറാമൻ മാർപ്പാപ്പ (1831–1846) ഇതും കാണുക മാർപ്പാപ്പമാരുടെ പട്ടിക
ഗ്രിഗോർ വോൺ റെസ്സോറി
ജർമ്മൻ സാഹിത്യകാരനായിരുന്ന ഗ്രിഗോർ വോൺ റെസ്സോറി .
ഓസ്ട്രിയൻ- ഹംഗേറിയൻ സാമ്രാജ്യത്തിന്റെ ഭാഗമായിരുന്ന ബുക്കോവിനയിലാണ് ജനിച്ചത് (മെയ് 13, 1914 – ഏപ്രിൽ 23, 1998), നോവൽ കൂടാതെ റേഡിയോ നാടകങ്ങളും തിരക്കഥകളും വോൺ രചിച്ചിട്ടുണ്ട്.
നാടകങ്ങളിലും സിനിമയിലും അദ്ദേഹം സജീവമായി പങ്കെടുക്കുകയുണ്ടായി.
വിയന്ന സർവ്വകലാശാലയിലെ പഠനത്തിനു ശേഷം ബുക്കാറസ്റ്റ് നഗരത്തിലെത്തിയ റെസ്സോറി രണ്ടാം ലോകമഹായുദ്ധകാലത്ത് സൈനികനായും ജോലി ചെയ്തു.
പിൽക്കാലത്ത് ബർലിനിൽ താമസമാക്കിയ അദ്ദേഹം റേഡിയോ പ്രക്ഷേപണവകുപ്പിൽ കുറച്ചുകാലം ജോലി ചെയ്യുകയും അക്കാലത്തു തന്നെ ആദ്യത്തെ നോവൽ പ്രസിദ്ധീകരിയ്ക്കുകയും ചെയ്തു.
പ്രധാനകൃതികൾ ("Self-extinguishing Flame", novel, 1939 "Rombach's Lonely Years", novel, 1942 Rose Manzani (novel, 1944) ("Tales of Maghrebinia", 1953) "Oedipus prevails at Stalingrad", 1954 "A Primer on Men", 1955 An Ermine in Czernopol novel ("The Hussar", 1958) ref name="NYTBR" ("On My Own Traces", 1997) Manuskript (posthumous novel, 2001) പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Gregor von Rezzori Santa Maddalena Foundation Review of Orient-Express Review of Memoirs of an Anti-Semite
ദാഹ്ഷുർ
ഈജിപ്റ്റിൽ സ്ഥിതിചെയ്യുന്ന ഒരു പുരാതന നെക്രോപോളിസ് നഗരമാണ് ദാഹ്ഷുർ .
(ഇംഗ്ലീഷ്: Dahshur ).
നൈലിന്റെ പടിഞ്ഞാറൻ കരയിൽ, കെയ്രോയിൽ നിന്നും ഏകദേശം 40 കി.
മീ (25 mi) തെക്കായാണ് ഈ പുരാതന നഗരം സ്ഥിതിചെയ്യുന്നത്.
നിരവധി പ്രശസ്തമായ പിരമിഡുകളും ഇവിടെയുണ്ട്.
ദാഹം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Daaham
കെ.എസ്. സേതുമാധവൻ സംവിധാനം നിർവഹിച്ച 1965-ൽ പുറത്തിറങ്ങിയ മലയാളചലച്ചിത്രമാണ് ദാഹം .
ചിത്രം പ്രതിക്ഷിച്ചത്ര സാമ്പത്തിക നേട്ടം കൈവരിച്ചില്ല.
ജി ദേവരാജനാണ് ഈ ചിത്രത്തിന്റെ സംഗീതസംവിധായകൻ.
അഭിനേതാക്കൾ സത്യൻ കെ.പി. ഉമ്മർ ബഹദൂർ ഷീല കവിയൂർ പൊന്നമ്മ ഇന്ദിര പി.എസ്. പാർവതി ശ്രീ നാരയണ പിള്ള ഗാനങ്ങൾ ഏകാന്തകാമുകാ കിഴക്ക് കിഴക്ക് പടച്ചവനുണ്ടെങ്കിൽ വേദന വേദന അവലംബം പുറത്തേക്കുള്ള കണ്ണികൾ ദാഹം ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് ദാഹം മുഴുനീള ചിത്രം ദാഹം (1965)
ദാഹശമനി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
കുടിക്കാനായി നൽകുന്ന തിളപ്പിച്ചാറിയ വെള്ളത്തിൽ രുചിക്കും നിറത്തിനും ഉപയോഗിക്കുന്ന വസ്തുക്കളാണ് ദാഹശമനികൾ .
പതിമുഖം , ജീരകം , രാമച്ചം തുടങ്ങിയവ ദാഹശമനികളായി ഉപയോഗിക്കുന്നു.
പതിമുഖം വെള്ളത്തിന് നിറം നൽകുന്നു.
ആയുർവേദത്തിലെ പല മരുന്നുകൂട്ടുകളും ദാഹശമനികളായി ഉപയോഗിക്കാറുണ്ട്.
ദാർ അൽ-മഗാന ദാർ അൽ-മഗാന കഴിഞ്ഞ നൂറ്റാണ്ടിന്റെ തുടക്കത്തിൽ.
മണിക്കൂറുകളെ സൂചിപ്പിക്കാൻ പന്ത്രണ്ട് ചെറിയ വാതിലുകളിൽ നിന്ന് ലോഹ ബോളുകൾ താഴത്തെ ബീമുകളിലെ പിച്ചള പാത്രങ്ങളിലേക്ക് വിടുന്നു.
മുകളിലെ നിലയിലുള്ള റാഫ്റ്ററുകൾ ആദ്യം ഒരു ചെറിയ മേൽക്കൂരയെ പിന്തുണച്ചിരുന്നു, ഇപ്പോൾ അത് ഇല്ലാതായി.
14-ാം നൂറ്റാണ്ടിൽ മൊറോക്കോയിലെ ഫെസിൽ നിർമ്മിച്ച ഒരു കെട്ടിടമാണ് ദാർ അൽ-മഗാന ( അറബി : دار المكانة ‬ , lit. House of the Clock ).
മരിനിഡ് സുൽത്താനായ അബു ഇനാൻ ഫാരിസാണ് ഈ കെട്ടിടം നിർമ്മിച്ചത്.
അതിൽ ഭാരംകൊണ്ട് പ്രവർത്തിക്കുന്ന വാട്ടർ ക്ലോക്ക് ഉണ്ട്.
തലാ കെബിറ സ്ട്രീറ്റിലെ ബൗ ഇനാനിയ മദ്രസയ്ക്ക് എതിർവശത്താണ് ഈ കെട്ടിടം സ്ഥിതിചെയ്യുന്നത്.
ആ മദ്രസയെയും അതിന്റെ പള്ളിയെയും സേവിക്കുന്നതിനായാണ് ഈ കെട്ടിടവും അവിടത്തെ തെരുവും സൃഷ്ടിച്ചത്.
മദ്രസയും പള്ളിയും ഇതേ സമയത്ത് അബു ഇനാൻ തന്നെ നിർമ്മിച്ചതാണ്.
പ്രശസ്ത ജൂത തത്ത്വചിന്തകനായ മൈമോനിഡെസിന്റെ വസതിയായിരുന്നു ഈ വീട് എന്ന  ഐതിഹ്യം കാരണം ഈ കെട്ടിടത്തെ ചിലപ്പോൾ " ഹൗസ് ഓഫ് മൈമോനിഡെസ് " എന്നും വിളിക്കാറുണ്ട്.
ചരിത്രം 1925-ൽ തലാ കെബിറയ്ക്ക് മുകളിലൂടെ ദാർ അൽ-മഗാനയുടെ പാത്രങ്ങൾ.
മരിനിഡ് സുൽത്താൻ അബു ഇനാൻ നിർമ്മിച്ച ബൗ ഇനാനിയ മദ്രസയെ കേന്ദ്രീകരിച്ചുള്ള വലിയ ചാരിറ്റബിൾ കോംപ്ലക്‌സിന്റെ ഭാഗമായിരുന്നു ഈ ക്ലോക്ക്.
അതിലെ ശിലാലിഖിതമനുസരിച്ച് മദ്രസയുടെ നിർമ്മാണം 1350 CE ഡിസംബർ 28-ന് (28 റമദാൻ 751 AH ) ആരംഭിച്ച് 1355-ൽ (756 AH) പൂർത്തിയായി.
ചരിത്രചരിത്രകാരനായ അൽ-ജസ്‌നായിയുടെ അഭിപ്രായത്തിൽ, 1357 മെയ് 6-ന് (14 ദ്ജുമാദ അൽ-അവ്വൽ , ഹിജ്റ 758) ജലഘടികാരം പൂർത്തിയായി.
അബു അൽ-ഹസ്സൻ ഇബ്ൻ അലി അഹമ്മദ് എൽ-ത്ലെംസാനി എന്ന മുവാഖിത്തായിരുന്നു ക്ലോക്കിന്റെ രൂപകൽപന നിർവ്വഹിച്ചത്.
1317-ൽ സുൽത്താൻ അബു സെയ്ദ് ഖരാവിയ്യീൻ പള്ളിയിലെ ദാറുൽ-മുവാഖിത്തിന് വേണ്ടി നിർമ്മിച്ച ജലഘടികാരത്തിന്റെ സമാനമായ തത്വങ്ങൾ ഈ ഘടികാരത്തിന്റെയും നിർമ്മാണത്തിന് പിന്തുടർന്നിരിക്കാം എന്ന് കരുതുന്നു.
വിവരണം ഇന്ന് പുനഃസ്ഥാപിച്ച ദാർ അൽ-മഗാനയുടെ മുൻഭാഗം (പാത്രങ്ങൾ കാണാതായി)
ഈ ക്ലോക്കിൽ 12 ജനലുകളും പിച്ചള പാത്രങ്ങൾ വഹിക്കുന്ന തട്ടുകളും ഉണ്ട്.
പന്ത്രണ്ട് വാതിലുകൾക്ക് പിന്നിൽ ഇടത്തുനിന്ന് വലത്തോട്ട് ഓടുന്ന ഒരുതരം ചെറിയ വണ്ടിയാണ് ക്ലോക്കിന്റെ ചലനം നിലനിർത്തിയിരുന്നത്.
ഒരറ്റത്ത്, തൂങ്ങിക്കിടക്കുന്ന ഒരു കയറിൽ വണ്ടി ഘടിപ്പിച്ചിരുന്നു; ക്രമമായ വേഗതയിൽ വറ്റിക്കൊണ്ടിരിക്കുന്ന ജലസംഭരണിയുടെ ഉപരിതലത്തിൽ പൊങ്ങിക്കിടക്കുന്ന ഭാരമുള്ള ഒരു കയറിലേക്ക് മറ്റേ അറ്റം ഘടിപ്പിച്ചിരിക്കുന്നു.
ഓരോ മണിക്കൂറിലും ഓരോ വാതിലുകൾ തുറക്കുന്നു.
അതേ സമയം പന്ത്രണ്ട് പിച്ചള പാത്രങ്ങളിൽ ഒന്നിലേക്ക് ഒരു ലോഹ പന്ത് ഉരുണ്ടുവീഴുന്നു.
വാതിലുകൾക്ക് മുകളിലായി കെട്ടിടത്തിന് പുറത്ത് നിൽക്കുന്ന റാഫ്റ്റുകൾ (ബൗ ഇനാനിയ മദ്രസയുടെ റാഫ്റ്ററുകൾക്ക് സമാനമാണ്) ഒരു ചെറിയ മേൽക്കൂരയെ താങ്ങിനിർത്തുന്നു.
ഈ മേൽകൂര വാതിലുകളെയും പിച്ചള പാത്രങ്ങളെയും സംരക്ഷിക്കുന്നു.
കെട്ടിടത്തിന്റെ മുൻഭാഗം ജനാലകൾക്ക് ചുറ്റും കൊത്തുപണികളാൽ അലങ്കരിച്ചിരിക്കുന്നു.
അറബിക്, എപ്പിഗ്രാഫിക് രൂപങ്ങൾ ഈ ജനാലകളിൽ കൊത്തിവച്ചിരിക്കുന്നു.
സംരക്ഷണത്തിന്റെ അവസ്ഥ
കാലങ്ങളായി ഈ ക്ലോക്ക് പ്രവർത്തനരഹിതമാണ്.
ക്ലോക്കിന്റെ കൃത്യമായ പ്രവർത്തനത്തെക്കുറിച്ചുള്ള വിവരങ്ങളുടെയും അത് പ്രവർത്തനക്ഷമമാക്കിയെടുക്കാനുള്ള പദ്ധതികളുടെയും അഭാവം അത് നന്നാക്കാനുള്ള ശ്രമങ്ങളെ തടസ്സപ്പെടുത്തി.
2004 മുതൽ പിച്ചള ഉണ്ടകൾ നീക്കംചെയ്തത് അതിന്റെ മെക്കാനിസം നന്നാക്കുകയോ പുനർനിർമ്മിക്കുകയോ ചെയ്യുക എന്ന ലക്ഷ്യത്തോടെയാണ്.
എന്നാൽ ADER-Fes (ഫെസിലെ സ്മാരകങ്ങൾ പുനഃസ്ഥാപിക്കുന്നതിനുള്ള സംഘടന) നിയന്ത്രിക്കുന്ന ഈ  പദ്ധതി ഇതുവരെ വിജയിച്ചിട്ടില്ല.
കെട്ടിടത്തിന്റെ ഘടനയും മുൻഭാഗവും 2000-കളുടെ തുടക്കത്തിൽ പുനഃസ്ഥാപിക്കപ്പെട്ടു.
ഇതും കാണുക റിദ്വാൻ അൽ-സാത്തിയുടെ ക്ലോക്ക് അൽ-ജസാരിയിലെ ആന ഘടികാരം ദാർ അൽ-മുവാഖിത് കുറിപ്പുകൾ അവലംബങ്ങൾ കൂടുതൽ വായനയ്ക്ക് റിക്കാർഡ് പി. 1924.
"L'Horloge de la Médersa Bou-Anania de Fès" in: Bulletin de la Société de Géographie d'Alger et de l'Afrique du Nord , vol.
25: പേജ്.
248–254.
DJ de Solla Price, "മെക്കാനിക്കൽ വാട്ടർക്ലോക്ക്സ് ഓഫ് 14-ആം നൂറ്റാണ്ടിലെ ഫെസ്, മൊറോക്കോ" ഇതിൽ: പത്താമത്തെ ഇന്റർനാഷണൽ കോൺഗ്രസ് ഓഫ് ദ ഹിസ്റ്ററി ഓഫ് സയൻസ് (ഇതാക്ക, NY, 1962).
പാരീസ്: ഹെർമൻ, pp. 599-602.
Tazi, Rajae, "L'horloge Hydraulique Bouanania, une énigme enfin perçue par des spécialistes du patrimoine" in Jeunes Du Maroc, Porttail des Jeunes , ഡിസംബർ 16, 2004 താസി, അബ്ദുൽഹാദി 1981-85.
"L'horloge ഹൈഡ്രോളിക്."
ഇൻ: ലെ മെമ്മോറിയൽ ഡു മാരോക്ക്.
റബാത്ത്: പതിപ്പുകൾ നോർഡ്, വാല്യം.
3, pp. 53-71.
ഹിൽ, DR 1976.
വാട്ടർ ക്ലോക്കുകളുടെ നിർമ്മാണത്തെക്കുറിച്ച്.
കിതാബ് അർഷിമിദാസ് ഫി അമൽ അൽ ബിങ്കാമത്ത്.
ലണ്ടൻ: ടർണർ ഡെവെറോക്സ്.
ഹിൽ, DR 1981.
അറബിക് വാട്ടർ ക്ലോക്കുകൾ.
അലപ്പോ: ഇൻസ്റ്റിറ്റ്യൂട്ട് ഫോർ ദ ഹിസ്റ്ററി ഓഫ് അറബിക് സയൻസ്.
പുറത്തേക്കുള്ള കണ്ണികൾ Marocantan.com , Dafina.net , Flickr എന്നിവയിൽ ദാർ അൽ-മഗാനയുടെ ചരിത്രപരമായ ഫോട്ടോകൾ ഇപ്പോഴും പാത്രങ്ങളുമുണ്ട് (നവംബർ 16, 2008-ന് ശേഖരിച്ചത്)
34°03′44″N 4°58′57″W ﻿ / ﻿ 34.0622°N 4.9824°W ﻿ / 34.0622; -4.9824
ദാഹം ഇംഗ്ലീഷ് വിലാസം https://ml.wikipedia.org/wiki/Thirst William-Adolphe Bouguereau's Thirst (1886)
വെള്ളം കുടിക്കുവാനുള്ള ചോദന ജനിപ്പിക്കുന്ന വിധത്തിൽ വായിലും തൊണ്ടയിലും അനുഭവപ്പെടുന്ന സംവേദനമാണ് ദാഹം .
കൂടുതൽ സമയം സംസാരിക്കുമ്പോഴും ഭയമോ ആകാംക്ഷയോ തോന്നുമ്പോഴും തൊണ്ട ഉണങ്ങി ദാഹം അനുഭവപ്പെടാറുണ്ട്.
ഉപ്പ് , എരിവ് , മധുരം എന്നിവ അധികമുള്ള ഭക്ഷണപദാർഥങ്ങൾ കഴിക്കുമ്പോൾ ദാഹിക്കുക സാധാരണമാണ്.
ചൂടുകൊണ്ടും ശാരീരികമായി അധ്വാനം ചെയ്യുന്നതുകൊണ്ടും അമിതമായി വിയർക്കുമ്പോൾ ദാഹം തോന്നുന്നു.
നിർജലീകരണംമൂലവും പ്രമേഹം പോലെയുള്ള രോഗങ്ങളുടെ ലക്ഷണമായും അമിതമായ ദാഹം അനുഭവപ്പെടാറുണ്ട്.
തലച്ചോറിലെ അധശ്ചേതകമാണ് (hypothalamus) ദാഹം നിയന്ത്രിക്കുന്നത്.
ഇതാണ് ദാഹകേന്ദ്രം എന്നറിയപ്പെടുന്നതും.
ശരീരഭാരത്തിന്റെ ഒരു ശതമാനത്തിൽ കൂടുതൽ ജലം നഷ്ടമാകുമ്പോൾ ഈ കേന്ദ്രം ഉത്തേജിക്കപ്പെടുന്നു.
ശരീരഭാരത്തിന്റെ 20% ജലം നഷ്ടമാകുമ്പോൾ നിർജലീകരണം മൂലം മരണം സംഭവിക്കാം.
ശരീരത്തിൽനിന്ന് ജലം നഷ്ടമാകുന്ന നിരക്കും അന്തരീക്ഷ താപനിലയും ബന്ധപ്പെട്ടിരിക്കുന്നു.
മരുഭൂമിയിൽ വെള്ളമില്ലാതെ ഒന്നോ രണ്ടോ ദിവസത്തിൽ കൂടുതൽ ജീവിക്കാൻ സാധിക്കുകയില്ലെങ്കിലും വെള്ളം കുടിക്കാതെ കടലിൽ ഒരാഴ്ചയിൽ കൂടുതൽ ജീവിക്കാനാവുന്നതിന്റെ കാരണമിതാണ്.
ശരീരത്തിലെ ജലാംശം കുറയുന്നതുമൂലം രക്തം സാന്ദ്രമാകാനും മൂത്രം കുറയാനും ഇടയാകുന്നു.
വേനൽക്കാലത്ത് അമിതമായി വിയർക്കുന്നതുമൂലം ജലാംശം നഷ്ടമാകുന്നതിനാലാണ് ദാഹക്കൂടുതൽ അനുഭവപ്പെടുന്നത്.
തലച്ചോറിലെ ദാഹകേന്ദ്രത്തിലേക്കു പ്രവഹിക്കുന്ന രക്തത്തിന്റെ വൃതിവ്യാപനമർദ്ദം കൂടുമ്പോൾ ദാഹകേന്ദ്രത്തിലെ കോശങ്ങളിൽനിന്ന് ജലം നഷ്ടമാവുകയും കോശങ്ങളിലേക്ക് വെള്ളമെത്തിക്കുവാനുള്ള ആവേഗം നാഡികൾ പ്രേഷണം ചെയ്യുകയും ചെയ്യുന്നു.
ഇതാണ് ദാഹമായി അനുഭവപ്പെടുന്നത്.
രക്തത്തിന്റെ വൃതിവ്യാപനമർദം കൂടുന്നത് രണ്ടുവിധത്തിലാണ്.
ജലം മാത്രം നഷ്ടമാവുകയും ലവണങ്ങൾ കോശങ്ങളിൽത്തന്നെ നിലനില്ക്കുകയും ചെയ്യുന്ന അവസ്ഥ.
(ഉദാ. അമിതമായ വിയർപ്പു മൂലമുണ്ടാകുന്ന ജല നഷ്ടം) ലവണങ്ങൾ ധാരാളമായി ആഗിരണം ചെയ്യപ്പെടുകയും അതിനാവശ്യമായ അളവിൽ വെള്ളമില്ലാതെവരികയും ചെയ്യുന്ന അവസ്ഥ.
ഈ രണ്ട് അവസ്ഥകളിലും രക്തത്തിൽ ലവണങ്ങളുടെ സാന്ദ്രത വർധിക്കുകയും തത്ഫലമായി കോശങ്ങളിൽ നിന്ന് പുറത്തേക്ക് ജലം വൃതിവ്യാപനം ചെയ്യപ്പെടുകയും ചെയ്യും.
അങ്ങനെ തലച്ചോറിലെ ദാഹകേന്ദ്രത്തിലെ കോശങ്ങൾ നിർജലീകൃതമാവുകയും വ്യക്തിക്ക് ദാഹം തോന്നുകയും ചെയ്യുന്നു .
അധശ്ചേതകത്തിലുണ്ടാകുന്ന ചില ട്യൂമറുകൾ ദാഹം കൂടുവാനും (polydipsia) കുറയുവാനും (hypodipsia) കാരണമാകാറുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദാഹം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദാഹബ് ഇംഗ്ലീഷ് വിലാസം https://ml.wikipedia.org/wiki/Dahab
ഈജിപ്ത് സിനായ് ഉപദ്വീപിലെ തെക്കുകിഴക്ക് തീരത്തുള്ള ഒരു ചെറിയ പട്ടണമാണ് ദാഹബ് ( ഈജിപ്ഷ്യൻ അറബിക്ക്: دهب , [dæhæb] , "സ്വർണ്ണം") .
ഷാം അൽ-ഷെയ്ക്കിന് ഏകദേശം 80 കി.
വടക്കായി ഇത് സ്ഥിതിചെയ്യുന്നു.
ബേഡൗൻ മുൻ മത്സ്യബന്ധനഗ്രാമവുമാണ്.
ദാഹബ് ഇപ്പോൾ സിനായുടെ ഡൈവിംഗ് സ്ഥലങ്ങളിൽ ഒന്നായി കണക്കാക്കപ്പെടുന്നു.
ആറു ദിവസത്തെ യുദ്ധത്തിനു (Six-Day War) ശേഷം സീനായ് ഇസ്രായേലിനെ കീഴടക്കി.
ദാഹബ് ദീ-സഹവ് എന്ന പേരിൽ അറിയപ്പെട്ടു ( ഹീബ്രു : די זהב ), ഈജിപ്തിൽ നിന്നുള്ള കൂട്ടപ്പലായന സമയത്ത് ഇസ്രായേല്യരുടെ ഒരു താവളമായി ബൈബിളിൽ പരാമർശിച്ചിരിക്കുന്ന സ്ഥലം ആണിത്.
1982- ൽ ഈജിപ്റ്റ്-ഇസ്രായേൽ സമാധാന ഉടമ്പടി പ്രകാരം സീനായ് ഉപദ്വീപിൽ ഈജിപ്ത് ഭരണം പുനസ്ഥാപിച്ചു.
അന്തർദേശീയ ഹോട്ടൽ ശൃംഖലകളുടെ വരവും മറ്റ് അനുബന്ധ സൗകര്യങ്ങളും നിലവിൽ വന്നതോടുകൂടി വിനോദസഞ്ചാരികളുടെ പ്രിയപ്പെട്ട ഇടമാണ്.
ഷഹും എൽ ശൈഖ് അന്താരാഷ്ട്ര വിമാനത്താവളവും ദാഹബിനെ സേവിക്കുന്നു.
മസ്ബറ്റ് (ദാഹബിലുള്ളത്) ഒരു ഡൈവിംഗ് ഡെസ്റ്റിനേഷൻ കേന്ദ്രമാണ്.
ദാഹബിനുള്ളിൽ ധാരാളം (50+) ഡൈവ് കേന്ദ്രങ്ങളും കാണപ്പെടുന്നു.
ഡൈവിംഗ് സ്ഥലങ്ങളിൽ ഭൂരിഭാഗവും തീരദേശമാണ്.
ദഹാബിനെ മൂന്ന് പ്രധാന ഭാഗങ്ങളായി തിരിക്കാം.
ബെഡൂയിൻ ഗ്രാമമായ അസലാ ഉൾപ്പെടുന്ന മസ്ബത്ത് വടക്ക് ഭാഗത്താണ്.
മസ്ബത്തിന്റെ തെക്ക് കൂടുതൽ വിനോദസഞ്ചാരവും കൂടുതൽ ഹോട്ടലുകളുമുള്ള മഷ്‌റബയാണ്.
തെക്കുപടിഞ്ഞാറ് മദീനയാണ്.
അവിടെ കാണപ്പെടുന്ന ലഗൂൺ പ്രദേശം ആഴം കുറഞ്ഞ വാട്ടർ വിൻഡ്‌സർഫിംഗിന് പേരുകേട്ടതാണ്.
പ്രാദേശിക ബെഡോയിൻ കുട്ടികൾ ബീച്ച് കഫേകളിലും റെസ്റ്റോറൻസുകളിലും നെയ്ത്തുസാധനങ്ങളും ബ്രേസ്ലെറ്റുകളും പോലുള്ള വസ്തുക്കൾ വിൽക്കാൻ എത്താറുണ്ട്.
അസാല പ്രദേശം വളരെ വികസിതമാണ്, കൂടാതെ നിരവധി ക്യാമ്പുകളും ഹോസ്റ്റലുകളും ഉണ്ട്.
മുമ്പ് ദഹാബ് സന്ദർശിച്ച ഭൂരിഭാഗം ആളുകളും ചെങ്കടലിൽ ഡൈവിംഗിനും സ്‌നോർക്കലിംഗിനും താൽപ്പര്യമുള്ള ബാക്ക്‌പാക്കർമാരായിരുന്നു.
ഇതും കാണുക 2006 Dahab bombings Red Sea Riviera അവലംബങ്ങൾ ബാഹ്യ ലിങ്കുകൾ Wikimedia Commons has media related to Dahab .
Dahab at the Open Directory Project
ദാൻഗ്യാൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ദാൻഗ്യാൻ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ദാൻഗ്യാൻ സ്ഥിതിചെയ്യുന്നത്.
ദാൻഗ്യാൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ദാൻഗ്യാൻ ൽ 370 വീടുകൾ ഉണ്ട്.
ആകെ ജനസംഖ്യ 2092 ആണ്.
ഇതിൽ 1100 പുരുഷന്മാരും 992 സ്ത്രീകളും ഉൾപ്പെടുന്നു.
ദാൻഗ്യാൻ ലെ സാക്ഷരതാ നിരക്ക് 72.32 ശതമാനമാണ്.
ദാൻഗ്യാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 208 ആണ്.
ഇത് ദാൻഗ്യാൻ ലെ ആകെ ജനസംഖ്യയുടെ 9.94 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 641 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 591 പുരുഷന്മാരും 50 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 95.16 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 28.08 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ദാൻഗ്യാൻ ലെ 545  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 370 - - ജനസംഖ്യ 2092 1100 992 കുട്ടികൾ (0-6) 208 106 102 പട്ടികജാതി 545 299 246 സാക്ഷരത 72.32 % 57.24 % 42.76 % ആകെ ജോലിക്കാർ 641 591 50 ജീവിതവരുമാനമുള്ള ജോലിക്കാർ 610 570 40 താത്കാലിക തൊഴിലെടുക്കുന്നവർ 180 157 23 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ദാൻ ക്വയ്‌ലെ ഇംഗ്ലീഷ് വിലാസം https://ml.wikipedia.org/wiki/Dan_Quayle
അമേരിക്കൻ രാഷ്ട്രീയക്കാരനും അമേരിക്കൻ ഐക്യനാടുകളുടെ 44ആമത്തെ വൈസ് പ്രസിഡന്റുമായിരുന്നു ജെയിംസ് ദാൻഫോർത്ത് ദാൻ ക്വയ്‌ലെ- James Danforth "Dan" Quayle ജോർജ്ജ് എച്ച്.ഡബ്ല്യു. ബുഷ് പ്രസിഡന്റായ കാലയളവിലാണ് ഇദ്ദേഹം വൈസ് പ്രസിഡന്റായത്.
1989 ജനുവരി 20മുതൽ 1993 ജനുവരി 20 വരെ വൈസ് പ്രസിഡന്റായി സേവനം അനുഷ്ടിച്ചു.
1977 മുതൽ 1981 വരെ യു പ്രതിനിധിസഭാംഗമായും 1981 മുതൽ 1989 വരെ ഇന്ത്യാനയിൽ നിന്ന്  യുഎസ് സെനറ്ററായും പ്രവർത്തിച്ചു.
ഇന്ത്യാനപോലിസിൽ ജനിച്ച ദാൻ തന്റെ കുട്ടിക്കാലം ചിലവയിച്ചത് അരിസോണയിലാണ്.
1972ൽ മേരിലിൻ ടക്കറെ വിവാഹം ചെയ്തു.
ഇന്ത്യാനപോലിസിലെ ഇന്ത്യാന യൂനിവേഴ്‌സിറ്റി സ്‌കൂൾ ഓഫ് ലോയിൽ നിന്ന് 1974ൽ നിയമ ബിരുദം നേടി.
1976ൽ യുഎസ് പ്രതിനിധി സഭയിലേക്ക് തിരഞ്ഞെടുക്കപ്പെടുന്നത് വരെ ഇന്ത്യാനയിലെ ഹണ്ടിങ്ടണിൽ ഭാര്യയുമൊത്ത് പ്രാക്ടിസ് ചെയ്തു.1980ൽ സെനറ്റംഗമായി തിരഞ്ഞെടുത്തു.
മാർത്ത കോറിന്നി, ജെയിംസ് ക്ലൈൻ ക്വയ്‌ലെ എന്നിവരുടെ മകനായി 1947 ഫെബ്രുവരി നാലിന് ജനിച്ചു.
ദാർ എസ് സലാം ഇംഗ്ലീഷ് വിലാസം https://ml.wikipedia.org/wiki/Dar_es_Salaam
ടാൻസാനിയയിലെ ഏറ്റവും വലിയ നഗരമാണ് ദാർ എസ് സലാം അറബി : دار السلام ‬ Dār as-Salām .
അറബിപദമായ ദാർ എസ് സലാമിന് 'ശാന്തിയുടെ സങ്കേതം' എന്നാണ് അർഥം.
ടാൻസാനിയയുടെ മുൻ തലസ്ഥാനം കൂടിയായ ഈ നഗരം പൂർവാഫ്രിക്കയിലെ പ്രധാന തുറമുഖ നഗരങ്ങളിലൊന്നുകൂടിയാണ്.
ഇന്ത്യൻ മഹാസമുദ്രതീരത്ത് സാൻസിബാർദ്വീപിന് തെക്കായി സ്ഥിതിചെയ്യുന്നു.
ദി ഗോൾഡൻ ലയൺ രാജാവ് തന്റെ മകളുടെ അടുത്തേക്ക് സ്വർണ്ണ സിംഹത്തെ കൊണ്ടുവരുന്നതായ, ഹെൻറി ജസ്റ്റിസ് ഫോർഡിന്റെ ചിത്രീകരണം.
ദി ഗോൾഡൻ ലയൺ ( ജർമ്മൻ : Vom goldenen Löwen) ലോറ ഗോൺസെൻബാക്ക് സിസിലിയാനിഷെ മാർച്ചൻ എന്ന ശേഖരത്തിലുൾപ്പെടുത്തിയ ഒരു ഇറ്റാലിയൻ യക്ഷിക്കഥയാണ് .
സ്കോട്ടിഷ് സാഹിത്യകാരനായിരുന്ന ആൻഡ്രൂ ലാങ് ഇത് ദി പിങ്ക് ഫെയറി ബുക്കിൽ ഉൾപ്പെടുത്തി.
ഒരു ധനികനായ വ്യാപാരിയ്ക്ക് മൂന്ന് ആൺമക്കളുണ്ടായിരുന്നു.
അവർ വളർന്നപ്പോൾ മൂത്തയാൾ പിതാവിനോടെ ലോകയാത്ര ചെയ്യണമെന്നു പറഞ്ഞു.
പിതാവ് മനോഹരമായ ഒരു കപ്പൽ സംഘടിപ്പിക്കുകയും യുവാവ് അതിൽ യാത്ര തിരിക്കുകയും ചെയ്തു.
ഏതാനും ആഴ്‌ചകൾക്കുശേഷം കപ്പൽ ഒരു വലിയ പട്ടണത്തിനുമുമ്പിൽ നങ്കൂരമിട്ടതോടെ, വ്യാപാരിയുടെ മകൻ കരയിലേക്കു പോയി.
പ്രദേശത്തെ  രാജാവിൻരെ മകളെ ഒളിസ്ഥലത്തുനിന്ന് എട്ടു ദിവസത്തിനുള്ളിൽ കണ്ടുപിടിക്കുന്നയാൾക്ക് മകളെ വിവാഹം ചെയ്തു കൊടുക്കുന്നതാണെന്നും ശ്രമിച്ചു പരാജയപ്പെടുന്നവരുടെ കഴുത്തിനുമുകളില് തല കാണുകയില്ല എന്നുമെഴുതിയ ഒരു അറിയിപ്പാണ് ആദ്യമായി അയാളുടെ കണ്ണിൽപ്പെട്ടത്.
ഇത് ബുദ്ധിമുട്ടുള്ള ഒരു കാര്യമായിരിക്കുകയില്ല എന്നു ചിന്തിച്ച അയാൾ രാജാവിനോട് രാജകുമാരിയെ അന്വേഷിക്കാൻ താൻ ആഗ്രഹിക്കുന്നതായി അറിയിച്ചു.
പരാജയപ്പെട്ടാൽ തല വെട്ടുന്നതായിരിക്കും എന്ന് രാജാവ് മറുപടി പറഞ്ഞു.
വാതിലുകൾ തുറന്നിടാനും ഭക്ഷണപാനീയങ്ങൾ യുവാവിന്റെ മുമ്പാകെ വയ്ക്കാനും രാജാവ് ആജ്ഞാപിച്ചു.
അയാൾ ഭക്ഷണം കഴിച്ചശേഷം രാജകുമാരിയെ അന്വേഷിക്കാൻ തുടങ്ങി.
എന്നാൽ കൊട്ടാരത്തിൻറെ ഓരോ മുക്കും മൂലയും തിരഞ്ഞെങ്കിലും അവിടെയൊന്നും രാജകുമാരി ഉണ്ടായിരുന്നില്ല എന്നതിനാൽ, എട്ട് ദിവസത്തിന് ശേഷം അയാൾ ശ്രമം ഉപേക്ഷിച്ചതോടെ, അയാളുടെ തല വെട്ടിമാറ്റപ്പെട്ടു.
പിതാവിനും സഹോദരന്മാർക്കും അവനെക്കുറിച്ച് ഒരു വാർത്തയും ഇല്ലായിരുന്നതിനാൽ മറ്റൊരു കപ്പൽ സജ്ജീകരിക്കപ്പെടുകയും രണ്ടാമത്തെ പുത്രൻ കപ്പൽ കയറി, സഹോദരൻ ഇറങ്ങിയ അതേ തുറമുഖത്തേക്ക് കപ്പലിറങ്ങി.
നങ്കൂരമിട്ടിരിക്കുന്ന ആദ്യത്തെ കപ്പൽ അവൻ കണ്ടെത്തി.
പിന്നീട് രാജവിളംബരം കണ്ടെത്തിയ രണ്ടാമത്തെ സഹോദരനും രാജകുമാരിയെ കണ്ടെത്തുന്നതിൽ പരാജയപ്പെട്ടു.
ഇളയ മകൻ, കപ്പൽയാത്ര നടത്തി സഹോദരന്മാർ എത്തിയ അതേ സ്ഥലത്ത് എത്തുകയും മുമ്പ് എത്തിയവരുടെ വിധിയെക്കുറിച്ച് മനസിലാക്കുകയും ചെയ്തു.
തന്നിൽ നിന്ന് ഭിക്ഷ യാചിച്ച ഒരു വൃദ്ധയെ അവൻ ആട്ടിപ്പായിച്ചു.
അയാൽ എന്തെങ്കിലും കുഴപ്പത്തിൽപ്പെട്ടിരിക്കുകയാണോ എന്ന് അവർ ചോദിച്ചതോടെ ഇളയ മകൻ താൻ അവിടെ എത്താനുണ്ടായ സാഹചര്യവും വിളംബര പ്രകാരം രാജകുമാരിയെ കണ്ടെത്തിുന്നതിനുള്ള തൻറെ പരിപാടികളെക്കുറിച്ചും അവരോടെ വിശദീകരിച്ചു.
കയ്യിലുള്ള പണംകൊണ്ട് ഒരു സ്വർണ്ണ സിംഹത്തിന്റെ പ്രതിമ നിർമ്മിക്കുവാനും അതിനുള്ളിൽ ഒളിച്ചിരിക്കാൻ കഴിയുന്ന തരത്തിൽ ഇടം ഉണ്ടാക്കുവാനും അതുപോലെതന്നെ സംഗീതം വായിക്കാൻ കഴിയുന്ന എന്തങ്കിലും ഉപകരം ഉള്ളിൽ വയ്ക്കുവാനും വൃദ്ധ അവനോട് പറഞ്ഞു.
പ്രതിമയുടെ പണി പൂർത്തിയാക്കിയ ശേഷം അയാൾ അതിനുള്ളിൽ ഒളിച്ചു.
വൃദ്ധ, സിംഹ പ്രതിമയെ രാജാവിനെ കാണിച്ചു.
രാജാവ് അത് വാങ്ങുവാൻ ആഗ്രഹം പ്രകടിപ്പിച്ചെങ്കിലും തൻറെ യജമാനൻ അത് വിൽക്കാൻ ഉദ്ദേശിക്കുന്നില്ല എന്നും ഒറ്റരാത്രിയിലേയ്ക്ക് അത് കടം കൊടുക്കാൻ മാത്രമേ കഴിയൂ എന്ന് അവർ രാജാവിനോട്  പറഞ്ഞു.
രാജാവ് സ്വർണ്ണ സിംഹത്തെ കൊട്ടാരത്തിലെ തൻറെ മുറിയിലേക്ക് കൊണ്ടുപോകുകയും തറയിൽ രഹസ്യമായി ഉറപ്പിച്ചിരുന്ന ഏതാനും പലകകൾ ഉയർത്തുകയും ചെയ്തു.